Evrobarometer 69.1

 
				Ta izvedba Evrobarometra se razlikuje od standardnih kazalcev Evrobarometra. Vključuje tri tematske sklope: diskriminacija, radioaktivni odpadki in nakupovanje v Evropski uniji. 
				Prvi tematski skop se je osredotočal na vprašanja o diskriminaciji, o tem kako razširjena je le-ta, če so anketirani že kdaj doživeli ali bili priča diskriminaciji ter o obstoju večkratne diskriminacije. 
				Dodatna vprašanja so poizvedovala, kako bi se anketirani počutili, če bi njihov sosed bil iz manjšinske skupine, kakšne občutke bi imel o tem, da bi nekdo iz manjšinske skupine zasedal najvišje izvoljeno politično 
				mesto v njihovi državi ter kakšno je njihovo mnenje o kazalcih za enake možnosti na področju zaposlovanja. Vprašani so bili, če menijo, da je bilo storjeno dovolj v zvezi z bojem proti diskriminaciji 
				ter če bi anketirani poznali svoje pravice v primeru, da bi bili žrtev diskriminacije. 
				V drugem delu so respondenti bili vprašani o mnenju glede radioaktivnih odpadkov, jedrske energije, ravnanja z jedrsko energijo in o prednostih njene uporabe ter o radioaktivnih odpadkih in odlaganju le-teh. 
				Nadaljnja vprašanja so spraševala, komu zaupajo glede informacij o radioaktivnih odpadkih, kaj menijo o tem, da bi bila odlagališča radioaktivnih odpadkov v bližini respondentovega doma in kaj menijo glede upravljanja radioaktivnih odpadkov in nadzora v državah članicah in Evropski uniji.  				
				Pri tretjem sklopu so odgovarjali na vprašanja o tem, če so kupili ali poskusili kupiti blago/storitve v zadnjih 12 mesecih v svoji državi in v drugi državi članici EU, 
				kakšna je bila skupna vrednost nakupa ter če so imeli ponudbe prodajalcev iz drugih držav EU. Vprašani so bili še o tem, če so doživeli nezaželeno, varljivo ali lažno ponudbo, prisilo, 
				nepravične pogoje, nakup na daljavo in pritožbo. Prav tako so bili vprašani o njihovem zanimanju in zaupanju v nakupovanje v tujini s primerjavo nakupovanja v lastni državi. 
				Na koncu so odgovarjali v zvezi z spletnimi stranmi, ki ponujajo primerjavo cen, o varovanju potrošnikov in procesu razreševanje sporov, o finančnih servisih, počitniških paketih in o nakupu neživilskih izdelkov.
				Demografski sklop je vključeval vprašanja o starosti respondenta, spolu, nacionalnosti, rojstnem kraju (respondentovem in respondentovih staršev), zakonskem stanu, politični samoopredelitvi levo-desno, poklicu, starosti ob zaključku izobraževanja, sestavi gospodinjstva, lastništvu fiksnega ali mobilnega telefona in drugih trajnih dobrin, 
				o družbenih povezavah, pripadnosti manjšinski skupini, kvaliteti življenja (nanašajoč se na zdravje), tipu in velikosti naselja ter, regiji prebivanja in jeziku anketiranja.
			

Tags: DISKRIMINACIJA, EVROPSKA UNIJA, IDENTITETA, NAKUPOVANJE, RADIOAKTIVNI ODPADKI, VARSTVO OKOLJA, diskriminacija, finančne storitve, invalidnost, jedrska energija, nacionalna in etnična identiteta, nakupovanje, nakupovanje preko pošte, nakupovanje preko spleta, nakupovanje preko telefona, neživilski izdelki, počitniški paket, pripadnost družbeni skupini, radioaktivni odpadki, varnost, zaupanje, zavajujoči reklamni oglasi, zaščita potrošnika, čezmejno kupovanje
Organization: UNIVERZA V LJUBLJANI, FAKULTETA ZA DRUŽBENE VEDE